Amik Kasoruho

Amik Kasoruho (Tiranë, 20 nëntor 1932 – 4 maj 2014). Shkrimtar dhe përkthyes i mirënjohur shqiptar.

 Jeta 
Amik Kasoruho lindi në vitin 1932 në Tiranë. Ishte vetëm 17 vjeç kur u arrestua nën akuzën për agjitacion dhe propagandë dhe u dënua me 10 vjet heqje lirie. Pasi doli nga burgu jetoi në Kavajë në periudhën 1956–1962. Më tej u dëbua familjarisht në Gosë, ku jetoi për gati 30 vjet, deri në vitin 1990.

Nga 1956–1960 punoi si punëtor krahu në Elbasan, Lushnjë, Kavajë, më pas si punëtor ndërtimi në Gosë, gjeometër, si teknik ndërtimi në NSHN Durrës.

Pas rrëzimit të diktaturës  largohet drejt Italisë, ku  qëndroi deri në vitin 2009. Në këtë periudhë u mor me publicistikë, përkthime dhe shkrimtari.

Vdekja e tij erdhi pas një sëmundje në mushkëri.

 Krijimtaria 
Më së shumti krijimtaria e tij u fokusua në fushën e përkthimit dhe të publicistikës. Ka sjellë në shqip mbi 60 vepra të autorëve të huaj dhe ka përkthyer mbi 10 autorë shqiptarë në gjuhë të huaj.
 Vepra të tij 
 “Një ankth gjysmëshekullor” (1997)
 “Çmimi i një ëndrre” botuar në Itali (2000)
 “Midis qiellit dhe burgut”
 “Ikje nga trilli i perëndive” (Roman autobiografik)
 “Pa mëri – Publicistika e jetës sime” (2013), (Përfshihen shkrime dhe intervista të autorit, botuar në shtypin shqiptar.

 Përkthime 
Amik Kasoruho ka përkthyer në shqip vepra nga Pirandello, Isabel Allende, Harold Robbins, Patrick O’Brian, John Selby etj.
Një ndër përkthimet e tij të fundit ishte edhe "Revolta e Atlasit" e shkrimtares dhe filozofes së mirënjohur amerikane Ayn Rand.

 Cmime dhe dekorata 
 Fitues i çmimit special të jurisë në konkursin Eks & Tra për shkrimtaret emigrantë në vitin 1999.
 Në vitin 2000 ka marrë çmimin “Civitas – Arberia 2000 Calabria” për mirëmbajtjen e revistës italo-shqiptare të arbëresheve “Katundi Ynë”.
 Kasoruho është dekoruar nga Presidenti i Republikës me titullin “Nderi i Kombit”.

 Referime 

 Lidhje të jashtme 
 Amik Kasoruho: Unë si personazh i Ayn Rand-it
 Amik Kasoruho: Librat më të bukur që kam përkthyer

Kategoria:Shkrimtarë shqiptarë
Kategoria:Lindje 1932
Kategoria:Vdekje 2014
Kategoria:Përkthyes prej anglishtes në shqip
Kategoria:Përkthyes prej italishtes në shqip
Kategoria:Njerëz nga Tirana
Kategoria:Memuaristë shqiptarë